CELEX: 52000PC0643
Language: fi
Date: 2000-10-25
Title: Ehdotus: neuvoston päätös yhteisön kannasta AKT-EY-suurlähettiläskomiteassa päätöksen tekemiseksi yhteisen kaupan alan AKT-EY-ministerikomitean työjärjestyksen hyväksymisestä

Avis juridique important

|

52000PC0643

Ehdotus: neuvoston päätös yhteisön kannasta AKT-EY-suurlähettiläskomiteassa päätöksen tekemiseksi yhteisen kaupan alan AKT-EY-ministerikomitean työjärjestyksen hyväksymisestä  /* KOM/2000/0643 lopull. - ACC 2000/0281 */  

Ehdotus: NEUVOSTON PÄÄTÖS yhteisön kannasta AKT-EY-suurlähettiläskomiteassa päätöksen tekemiseksi yhteisen kaupan alan AKT-EY-ministerikomitean työjärjestyksen hyväksymisestä(komission esittämä)PERUSTELUTAKT-EY-ministerineuvosto saattoi 27. heinäkuuta 2000 tekemällään päätöksellä aikaistetusti voimaan 2 päivästä elokuuta 2000 alkaen ja Cotonoussa hyväksytyn AKT-EY-kumppanuussopimuksen voimaantuloon asti tiettyjä kyseisen sopimuksen määräyksiä.Näihin määräyksiin kuuluu sopimuksen 38 artikla, jolla perustetaan yhteinen kaupan alan AKT-EY-ministerikomitea ja jonka kolmannessa kohdassa määrätään, että komitean työjärjestyksen vahvistaa AKT-EY-ministerineuvosto.AKT-EY-ministerineuvosto hyväksyi 22. kesäkuuta 2000 Cotonoussa toimivallan siirtämisen AKT-EY-suurlähettiläskomitealle, jotta tämä voisi hyväksyä kyseisen työjärjestyksen.Yhteisön on siis tarpeen hyväksyä kyseistä työjärjestystä koskeva kanta päätöksen tekemiseksi AKT-EY-suurlähettiläskomiteassa. Tätä varten komissio esittää jäljempänä ehdotuksen neuvoston päätökseksi.Työjärjestyksen hyväksyminen mahdollistaa yhteisen kaupan alan AKT-EY-ministerikomitean perustamisen ja kokoontumisen mahdollisimman pian, jotta se voi aloittaa kumppanuussopimuksessa sille osoitetut tärkeät tehtävät.2000/0281 (ACC)Ehdotus: NEUVOSTON PÄÄTÖS yhteisön kannasta AKT-EY-suurlähettiläskomiteassa päätöksen tekemiseksi yhteisen kaupan alan AKT-EY-ministerikomitean työjärjestyksen hyväksymisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan yhdessä 310 artiklan kanssa,ottaa huomioon komission ehdotuksen,sekä katsoo seuraavaa:(1) AKT-EY-ministerineuvosto hyväksyi 27 päivänä heinäkuuta 2000 tekemällään päätöksellä N:o 1/2000 [1] siirtymätoimenpiteet, joilla saatetaan voimaan joukko Cotonoussa hyväksytyn AKT-EY-kumppanuussopimuksen, jäljempänä 'sopimus', määräyksiä 2 päivästä elokuuta 2000.[1]  EYVL L 195, s. 1.8.2000.(2) Kyseisiin määräyksiin kuuluu sopimuksen 38 artikla, jolla perustetaan yhteinen kaupan alan AKT-EY-ministerikomitea, jäljempänä 'komitea'.(3) Sopimuksen 38 artiklan 3 kohdassa määrätään, että komitean työjärjestyksen vahvistaa AKT-EY-ministerineuvosto.(4) AKT-EY-ministerineuvosto hyväksyi 22. päivänä kesäkuuta 2000 tekemällään päätöksellä komitean työjärjestyksen hyväksymistä koskevan toimivallan siirtämisen AKT-EY-suurlähettiläskomitealle.(5) Olisi vahvistettava yhteisön kanta AKT-EY-suurlähettiläskomiteassa, jotta tämä voi tehdä päätöksen yhteisen kaupan alan AKT-EY-ministerikomitean työjärjestyksen hyväksymisestä,ON PÄÄTTÄNYT SEURAAVAA:1 artiklaAKT-EY-suurlähettiläskomiteassa esitettävä yhteisön kanta, joka koskee yhteisen kaupan alan AKT-EY-ministerikomitean työjärjestyksen hyväksymistä, perustuu liitteenä olevaan luonnokseen päätökseksi.2 artiklaVähäisistä teknisistä muutoksista työjärjestykseen voidaan sopia ilman uutta neuvoston päätöstä.Tehty BrysselissäNeuvoston puolestaPuheenjohtajaLIITEYHTEISEN KAUPAN ALAN MINISTERIKOMITEANTYÖJÄRJESTYSLUONNOSAKT-EU-SUURLÄHETTILÄSKOMITEA, jokaottaa huomioon Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden kumppanuussopimuksen, jäljempänä 'sopimus', ja erityisesti sen 38 artiklan 3 kohdan,sekä katsoo seuraavaa:(1) AKT-EU-ministerineuvoston 27 päivänä heinäkuuta 2000 tekemän päätöksen N:o 1/2000 [2] mukaan sopimuksen olennaiset osat tulivat voimaan väliaikaisesti 2 päivästä elokuuta 2000 alkaen.[2]  EYVL L 195, s. 1.8.2000.(2) Sopimuksen 38 artiklalla perustetaan yhteinen kaupan alan ministerikomitea.(3) AKT-EU-ministerineuvosto siirsi 22 päivänä kesäkuuta 2000 tekemällään päätöksellä kyseisen komitean työjärjestyksen hyväksymistä koskevat valtuutensa AKT-EY-suurlähettiläskomitealle,ON PÄÄTTÄNYT SEURAAVAA:1 artikla  Kokoonpano1. Yhteinen kaupan alan ministerikomitea, jäljempänä 'kauppakomitea', muodostuu yhdestä kunkin Euroopan yhteisön jäsenvaltion ministeristä ja yhdestä Euroopan komission jäsenestä sekä yhtä suuresta määrästä AKT-valtioiden ministereitä.2. Kummankin sopimuspuolen on ilmoitettava edustajiensa nimet kauppakomitean sihteeristölle.2 artikla  PuheenjohtajuusKauppakomitean puheenjohtajana toimii vuorotellen kuuden kuukauden ajan Euroopan komission jäsen Euroopan yhteisön puolesta ja AKT-valtioiden edustaja. Ensimmäiseksi puheenjohtajana toimii AKT-valtioiden edustaja.3 artiklaKokoukset1. Kauppakomitea kokoontuu vähintään kerran vuodessa tai useammin jommankumman sopimuspuolen pyynnöstä.2. Kokoukset pidetään sopimuspuolten yhteisesti hyväksymässä paikassa.3. Sihteeristö kutsuu koolle kauppakomitean kokoukset.4. Kauppakomitea on päätösvaltainen ainoastaan, jos enemmistö Euroopan yhteisön edustajista, Euroopan komission jäsen mukaan luettuna, ja enemmistö AKT-valtioiden edustajista on läsnä.4 artiklaEdustautuminen1. Kauppakomitean jäsenten ollessa estyneitä kokouksiin voivat osallistua heidän edustajansa.2. Jäsenen, joka haluaa tulla edustetuksi, on ilmoitettava edustajansa nimi puheenjohtajalle ennen kokousta.3. Kauppakomitean jäsenen edustajalla on kaikki tämän jäsenen oikeudet.5 artiklaValtuuskunnat1. Kauppakomitean jäsenten mukana voi olla kauppa-asioista vastaavia virkamiehiä.2. Sopimuspuolten valtuuskuntien suunniteltu kokoonpano on ilmoitettava puheenjohtajalle ennen jokaista kokousta.3. Kauppakomitea voi kutsua sopimuspuolten yhteisymmärryksellä muitakin kuin komitean jäseniä osallistumaan kokouksiinsa.4. AKT-valtioiden alueellisten tai pienalueellisten taloudellista yhdentymistä edistävien järjestöjen edustajat voivat osallistua kokouksiin tarkkailijoina, jos kauppakomitea hyväksyy osallistumisen etukäteen.6 artiklaSihteeristöAKT-EY-ministerineuvoston sihteeristö toimii myös kauppakomitean sihteeristönä.7 artiklaAsiakirjatAKT-valtioiden pääsihteeristö ja Euroopan komissio vastaavat kaikkien kauppakomitean kokouksia varten tarvittavien asiakirjojen laatimisesta.Kun asioiden käsittely kauppakomiteassa perustuu niitä tukeviin asiakirjoihin, komitean sihteeristö numeroi kyseiset asiakirjat ja jakaa ne kauppakomitean asiakirjoina.8 artiklaKirjeenvaihto1. Kaikki kauppakomitealle tai sen puheenjohtajalle osoitettu kirjeenvaihto toimitetaan kauppakomitean sihteeristölle.2. Sihteeristö varmistaa, että kirjeenvaihto toimitetaan vastaanottajille ja, kun on kyse 7 artiklassa tarkoitetuista asiakirjoista, muille kauppakomitean jäsenille. Tiedoksi annettu kirjeenvaihto toimitetaan Euroopan komission pääsihteeristölle, Euroopan yhteisön jäsenvaltioiden pysyville edustustoille ja AKT-valtioiden edustajien diplomaattisille edustustoille.9 artiklaJulkisuusJollei toisin päätetä, kauppakomitean kokoukset eivät ole julkisia.10 artiklaKokousten esityslista1. Puheenjohtaja laatii kutakin kokousta varten alustavan esityslistan. Kauppakomitean sihteeristö toimittaa sen vastaanottajille viimeistään 15 päivää ennen kokouksen alkua..2. Alustavalle esityslistalle otetaan asiat, joiden sisällyttämistä esityslistalle jompikumpi sopimuspuolista on pyytänyt puheenjohtajalta viimeistään 21 päivää ennen kokouksen alkua. Myös kaupallista yhteistyötä käsittelevä AKT-EY-alakomitea voi pyytää asioiden ottamista esityslistalle. Tällaisessa tapauksessa alakomitean puheenjohtajia pyydetään osallistumaan kokoukseen.3. Sopimuspuolten suostumuksella määräaikoja voidaan lyhentää erityistapauksissa esille tulevien vaatimusten huomioon ottamiseksi.4. Kauppakomitea hyväksyy esityslistan kunkin kokouksen alussa.11 artiklaPöytäkirja1. Sihteeristö laatii yhdessä luonnoksen jokaisen kokouksen pöytäkirjaksi.2. Pöytäkirja sisältää yleensä jokaisen esityslistalla olevan asian osalta:  a) kauppakomitealle toimitetut asiakirjat;   b) lausumat, jotka kauppakomitean jäsen on pyytänyt merkitsemään pöytäkirjaan;  c) tietyistä asioista annetut suositukset, sovitut lausumat ja hyväksytyt päätelmät.3. Pöytäkirjaan sisällytetään myös luettelo kokoukseen osallistuneista kauppakomitean jäsenistä tai heidän edustajistaan.4. Pöytäkirjaluonnos annetaan kauppakomitean hyväksyttäväksi sen seuraavassa kokouksessa. Sopimuspuolet voivat sopia pöytäkirjaluonnoksesta myös kirjallisesti. Sihteeristö allekirjoittaa hyväksytyn pöytäkirjan kaksi alkuperäistä kappaletta, jotka sopimuspuolet arkistoivat. Jäljennös pöytäkirjasta toimitetaan kaikille 8 artiklassa tarkoitetuille vastaanottajille.12 artiklaSuositukset1. Kauppakomitea antaa sopimuspuolten yhteisymmärryksellä suosituksia kaikista kauppaa koskevista asioista, mukaan luettuna taloudellisten kumppanuussopimusten valmistelemista, neuvottelemista ja jatkotoimia koskevat asiat sekä kansainvälisissä yhteyksissä tapahtuvaa yhteistyötä ja raaka-aineita koskevat asiat.2. Kokousten välisenä aikana kauppakomitea voi antaa suosituksia kirjallista menettelyä noudattaen, jos sopimuspuolet niin sopivat. Kirjallinen menettely koostuu sopimuspuolten suostumuksella toimivien sihteeristön kahden sihteerin välisestä muistioiden vaihdosta.3. Kauppakomitean suositukset varustetaan otsikolla "suositus", jota seuraa järjestysnumero, suosituksen antamispäivä ja kuvaus sen aiheesta.4. Sihteeristö ja puheenjohtaja todistavat kauppakomitean suositukset oikeiksi.5. Suositukset toimitetaan jokaiselle 8 artiklassa tarkoitetulle vastaanottajalle kauppakomitean asiakirjoina.Kauppakomitea antaa säännöllisiä kertomuksia AKT-EY-ministerineuvostolle.13 artiklaKielijärjestelyJollei toisin päätetä, kauppakomitea käsittelee asioita englanniksi ja ranskaksi laadittujen asiakirjojen pohjalta.14 artiklaKustannukset1. EU:n jäsenvaltiot ja AKT-valtiot vastaavat tavallisesti kumpikin kauppakomitean kokouksiin osallistumisestaan aiheutuneista menoista sekä henkilöstö-, matka- ja oleskelukulujen että posti- ja televiestintäkulujen osalta.2. Kokousten käytännön järjestelyihin tai kokousten tulkkaamiseen sekä asiakirjojen kääntämiseen ja jäljentämiseen liittyvistä menoista vastaa se sopimuspuoli, joka isännöi kokousta.Tehty BrysselissäAKT-EY-suurlähettiläskomitean puolestaPuheenjohtaja